_:ne4e79837021a464298015b2fe2bac36exb0
<http://schema.org/articleBody>
"Τα αιγυπτιακά ΜΜΕ, επικαλούμενα διπλωματικές πηγές, σημειώνουν πως είναι ζήτημα ωρών η υπογραφή ΑΟΖ ανάμεσα σε Ελλάδα και Αίγυπτο. Στην πρωτεύουσα της Αιγύπτου βρίσκεται ο υπουργός Εξωτερικών, με στόχο την οριοθέτηση Αποκλειστικής Οικονομικής Ζώνης (ΑΟΖ) μεταξύ των δυο κρατών.«Ελλάδα και Αίγυπτος θα υπογράψουν συμφωνία οριοθέτησης θαλασσίων ζωνών εντός ωρών». Αυτό αναφέρει η αιγυπτιακή ιστοσελίδα Sada Elbalad (See.news).Σύμφωνα με πληροφορίες του iEidiseis, ο υπουργός Εξωτερικών της Ελλάδας, Νίκος Δένδιας, βρίσκεται ήδη στο Κάιρο, όπου έχει προγραμματισμένη συνάντηση με τον Αιγύπτιο ομόλογό του, Σάμεχ Σούκρι.Διπλωματικές πηγές αναφέρουν πως ο υπουργός Εξωτερικών της χώρας μας, Νίκος Δένδιας, «μετέβη σήμερα στο Κάιρο, όπου θα έχει συνομιλίες με τον Αιγύπτιο ομόλογό του, Sameh Shoukry. Βασικό αντικείμενο των συνομιλιών θα είναι η οριοθέτηση AOZ μεταξύ Ελλάδας-Αιγύπτου»."
<https://www.ieidiseis.gr/politiki/item/55136-ellada-kai-aigyptos-ypografoun-aoz-sto-kairo-o-dendias>